11.5.2007 Jurnalul Oficial al Uniunii Europene L 122/39 DECIZIA CONSILIULUI din 7 mai 2007 privind dispozițiile practice și procedurale în vederea numirii de către Consiliu a doi membri ai comitetului de selecție și ai comitetului de monitorizare și consiliere pentru acțiunea comunitară „Capitala europeană a culturii” (2007/324/CE) CONSILIUL UNIUNII EUROPENE, având în vedere Tratatul de instituire a Comunității Europene, având în vedere Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acţțiuni comunitare pentru evenimentul „Capitala europeană a culturii” pentru anii 2007-2019 (!), în special arti- colele 6 și 10, întrucât: (1)  Articolele 6 și 10 din Decizia nr. 1622/2006/CE prevăd că trebuie instituite un comitet de selecție și un comitet de monitorizare şi consiliere și că aceste comitete trebuie să includă şapte membri numiţi de către instituțiile europene, dintre care doi trebuie numiţi de către Consiliu. (2)? Este necesar să se decidă de către Consiliu cu privire la dispozițiile practice și procedurale pentru numirea celor doi membri în aceste comitete de către Consiliu. (3) Aceste dispoziții ar trebui să fie echitabile, nediscrimi- natorii și transparente, DECIDE: Articolul 1 Consiliul decide cu privire la numirea a doi membri ai comi- tetului de selecție și comitetului de monitorizare şi consiliere, în conformitate cu dispozițiile practice şi procedurale prevăzute la articolul 2. Articolul 2 (1) Se va organiza o tragere la sorți între statele membre. Participarea statelor membre la tragerea la sorți este voluntară. Cu toate acestea, pentru a diminua riscul unui conflict de interese, se vor exclude de la tragerea la sorţi statele membre care găzduiesc o Capitală europeană a culturii care urmează a fi () JO L 304, 3.11.2006, p. 1. selectată sau monitorizată pe perioada mandatului membrilor comitetului. O listă a statelor membre în cauză, bazată pe ordinea prezentării numirii unei Capitale europene a culturii în conformitate cu anexa la Decizia nr. 1622/2006/CE, este stabilită în anexa la prezenta decizie. În plus, pentru a se asigura cea mai largă distribuție geografică posibilă a statelor membre care recomandă experți, sunt excluse de la tragerea la sorţi statele membre care au recomandat experți pentru perioada anterioară. (2)  Primele două state membre trase la sorţi sunt selectate. Fiecare dintre aceste două state membre recomandă numirea unui expert independent, cu însemnată experiență şi competență în domeniul culturii și în dezvoltarea culturală a oraşelor sau în organizarea unei Capitale europene a culturii. (3) Pe baza recomandărilor celor două state membre selectate şi în urma examinării corespunzătoare a candidaților reco- mandați, Consiliul desemnează cei doi experţi care urmează să facă parte din comitetul de selecție și comitetul de monitorizare și consiliere pentru o perioadă de trei ani. (4) În cazul decesului sau al demisiei unuia dintre experți, statul membru care a recomandat expertul în cauză recomandă desemnarea unui înlocuitor pentru perioada rămasă din mandat. Se aplică procedura menționată la alineatul (3). Articolul 3 Prezenta decizie produce efecte la data publicării în Jurnalul Oficial al Uniunii Europene. Adoptată la Bruxelles, 7 mai 2007. Pentru Consiliu Președintele H. SEEHOFER